کابل(آن لائن) اوغان حکومت و طالبان تا نیام اٹ مروک آ بھلا عئید انا دے تیٹی 3 دے انا جنگ بندی نا پڑو نا امریکہ ستا ءِ کرے۔ امریکی نمائندہ خصوصی زلمے خلیل زاد تینا اسہ بیان اسے ٹی فریق آتا نیام اٹ مروک آ سیز فائر ءِ جوان گوہندسا ہڑتوم آ کنڈ آتا لیڈر شپ نا امن و ایمنی نا کوشست آتا ستا ءِ کرینے و اوفتا کڑد انا ستا ءِ کرینے۔ او پارینے کہ اومیت ءِ کہ دا عئید آ امن ایمنی نا کنڈ آ اسہ گام اس مونی کاہک و عئید کل اوغان تے اوار شاغک۔ زلمے خلیل زاد پارینے نن گمان کینہ کہ اسہ ایلو کن عزت و سمجھنگ نا لائخی ودک، اوغان اُلس ءِ عئید آ امن و ایمنی نا چٹھی تا مبارک بادی ایتوہ۔ عئید ایلمی و صدقہ نا پن ءِ۔
